Ditsem Nuus - Displaying items by tag: politiek
As ons so rondom ons gadeslaan, hoe ons mense wreed uitgemoor word, uitgeskel word, geblameer word vir alles wat nog verkeerd geloop het, gemarginaliseer word ekonomies en maatskaplik, ons kultuur en erfenis verkrag word, ens., dan kom ons onvermydelik tot die slotsom dat daar tans ‘n yslike vakuum vir politieke leiding vir spesifiek die Afrikaner bestaan. Iemand moet eenvoudig opstaan en geloofwaardig namens die Afrikaner sê ons gaan ons nie langer so laat moerak nie.
Om hierdie situasie te beredder, is dit ons beskeie mening dat die volgende 10 vereistes nagekom behoort te word:
Die Afrikaner moet sy volkskap herontdek en trots uitleef, sonder diskriminasie teen andere.
As ‘n volk ons in massa en individueel verootmoedig voor God-Drieënig.
Te sê ons is trotse Afrikaners, genoeg is genoeg en ons gaan ons nie langer met ons eie belastinggeld laat vertrap nie.
Die Afrikaner in groepsverband homself ekonomies daadwerklik bemagtig - ‘n effektiewe digitale markplein vir Afrikaners geskep word.
'n Leierskap – en nie een enkele leier nie - uitdruklik verklaar dat selfbeskikking ingevolge artikel 235 van die Grondwet nagestreef en opgeneem word.
Fisiese grondgebied geïdentifiseer en gedefinieer word, waarop die Afrikaner selfbeskikking kan verwesenlik – Orania kan as vertrekpunt dien.
Gekoördineerde en gestruktureerde maatskaplike opheffing gedoen word onder honderdeduisende Afrikaners wat in armoede en swak moraliteit verval het.
Vir die Afrikaner eie onderwysinstellings op skole- en tersiêre vlak ontwikkel word.
Eie veiligheidstrukture en weerbaarheid so spoedig doenlik ontwikkel word, binne die perke van die reg.
Herverbintenis tot die Gelofte van Bloedrivier gedoen word.
Wat sê ons lesers van hierdie mondvol?
Vuiste klap en stoele vlieg tydens direkte verkiesingsuitsending
Die Houtbaai-verkiesingsdebat geborg deur SABC Nuus het nie uitgedraai soos verwag nie. Vanoggend het inwoners van Houtbaai ’n geleentheid gekry om om hul frustrasies aan hul onderskeie streekleiers te bespreek. Die debat het egter in chaos geëindig nadat EFF-lede stoele begin gooi het na die gehoor.
Verskeie partye was teenwoordig om kwessies van nasionale belang te bespreek. Elke paneellid was verplig om die gehoor te oortuig van hul party se strategiese plan om armoede en swaarkry in die Wes-Kaap verlig.
Drie van die onderwerpe op die lys vir bespreking was: misdaad, werkloosheid en grond. Vir die inwoners wat gehoop het om die debat te gebruik as 'n geleentheid om hul frustrasies met hul politieke leiers te bespreek, is die kans ontneem.
Die EFF en Land Party-ondersteuners hul stoele op mekaar gegooi . Ondersteuners van die BLF en GOOD Party was ook in skermutselinge betrokke. Volgens teenwoordiges het sommige EFF-ondersteuners luidkeels laat weet dat hierdie hul land is. Dit is onduidelik hoe en waarom die botsing uitgebreek het.
Dis net jammer dat sulke optrede op ’n lewendige televisie gebeeldsend is, waar die hele wêreld kan sien hoe Suid-Afrika in ’n sirkus ontaard.
Slowakye kry eerste vroulike president
Die vrou wat pas as eerste president van Slowakye verkies is, het gesê haar oorwinning het getoon dat jy kan wen sonder om jou teenstanders aan te val. Zuzana Čaputová, 'n 45-jarige liberale prokureur, het 58,4% van die stemme in die presidensiële verkiesing op haar verenig.
Staan op teen die sonde, was die slagspreuk waarmee Čaputová haar veldtog gevoer het,uitgesproke teen korrupsie, maar pro-immigrasie. Voorts is sy omgewingsbewus, ten gunste van regte vir homoseksuele en ’n voorstander vir verbod op aborsie.
Sy lyk dus ‘n komplekse politikus – hoe gaan sy in die praktyk vaar en hoe gaan sy inpas by ander sentraal-europese lande wat sterk nasionalisties is en anti-immigrasie, is van die vrae, wat gevra word.